钦定古今图书集成/明伦汇编/官常典/第758卷 > 顾旦
## 钦定古今图书集成/明伦汇编/官常典/第758卷 > 顾旦

按《上虞县志》：“旦字君辉，初授四川重庆府永川县丞。
仁慈恺弟，士民咸德之。崇祯甲申，流寇蜂屯，旦署篆
永川，倡义固守，誓以死殉。生擒伪将何湛元等，城赖
以全。随叙功，升成都府铜梁县尹。贼切齿猬兵环攻
铜邑，旦昼夜抚巡，多方设备，坚垒数月，粮尽援绝，城
陷，被执，骂贼不屈，遂死之。时方酷暑，被难旬日，面目”
如生，须髯戟竖。贼惊以为神，相率罗拜而去。